**Kære kollegaer – Tusinde tak for jeres opbakning til COVID STEROID forsøget!**

**Vigtig information**

Vi afholder et **initieringsmøde med undervisning for alle investigatorer tirsdag d. 7. april kl. 1600**. Mødet afholdes via Zoom, og du vil modtage en invitation til mødet forinden via e-mail. Mødet optages og kan efterfølgende tilgås på www.cric.nu/covid-steroid-trial for de investigatorer, som ikke har mulighed for at deltage. Det er obligatorisk at gennemføre undervisningen inden forsøgsstart. Hvis du ikke kan deltage i mødet, bedes du venligst sende en kvittering på, at du har set undervisningen til [covid-steroid@cric.nu](mailto:covid-steroid@cric.nu).

GCP-enheden vil også deltage i mødet og vil holde et kort oplæg om initiering. Du vil forinden modtage en række dokumenter via e-mail, som du meget gerne må udfylde inden initeringsmødet. Du vil modtage uddybende information om dette i denne e-mail.

**Status for COVID STEROID**

Vi forventer at starte **inklusion på de første hospitaler d. 15. april**. Det er vores håb, at alle er i gang med udgangen i april.

Vi har modtaget godkendelse fra De Videnskabsetiske Komitéer i Region Hovedstaden og betinget godkendelse fra Lægemiddelstyrelsen. Vi rundsender den finale protokol, så snart den er godkendt.

Vi har rekrutteret 45 medicinstuderende, som er blevet fordelt til de hospitaler, som har ønsket det.

Vi bygger og tester den web-baserede screeningsformular og eCRF. Den tilgås af det dedikerede forsøgspersonale (via <http://www.cric.nu/covid-steroid-trial/>), der skal inkludere, blande medicin og indtaste data. Der kommer meget snart en test-version, så personalet kan få det i hænderne.

Vi har produceret lommekort, foldere og undervisningsmateriale til klinikerne, som alle skal kende til forsøget og de mulige bivirkninger til hydrocortison.

**Finansiering**

NNF støtter forsøget med 5 mio. kr. Rigshospitalets forskningsråd støtter forsøget med 3-års løn til Marie, så hun kan koordinere forsøget. Vi har ansøgt Pfizer om midler svarende til prisen på forsøgsmedicinen (Solu-Cortef og NaCl).

**COVID STEROID hotline**

Du kan kontakte os på [covid-steroid@cric.nu](mailto:covid-steroid@cric.nu) eller +45 3545 7237 døgnet rundt. Hvis telefonen ikke besvares, bedes du lægge en besked med navn og telefonnummer, og vi vil kontakte dig hurtigst muligt herefter.

De bedste hilsner,

Marie Warrer Petersen, koordinerende investigator

Maj-Brit Nørregaard Kjær, projektleder

Anders Perner, sponsor